Shtohen masat e sigurisë nëpër xhami 
Vrasjet e fundit në objekte fetare në botë kanë bërë që në shumë xhami në botë të angazhohen roje sigurie
Sulmet e fundit në objekte fetare kanë bërë që disa xhami në botë të rrisin masat e sigurisë, gjatë muajit të Ramazanit. i tillë është rasti i xhamisë Dar al-Hijrah në shtetin amerikan të Virxhinias. Shtimi i masave mbrojtëse bëhet pas disa incidenteve në objekte fetare të vendeve të ndryshme. Për miliarda myslimanë të botës, muaji i Ramazanit është koha e bashkimit, agjerimit dhe lutjeve. Është po ashtu koha kur duhen shtuar masat e sigurisë, duke marrë parasysh sulmet e fundit në disa objekte fetare. 11 persona u vranë në sinagogën e Pensilvanisë vitin e shkuar. Në mars të këtij viti, një person i armatosur në Australi vrau 51 njerëz në dy xhami në Christchurch. Sulmet e armatosura ndryshuan gjithçka, thotë një besimtar mysliman. Në xhaminë Dar al-Hijrah të Virxhinias, gjatë gjith ditës mund të shohësh personel sigurie. Imami Mohamud Ahmed Diriye thotë se jetët e afër një mijë besimtarëve janë përparësi e ditës. Pas vrasjeve në Christchurch, xhamia në Virxhinia nisi trajnime për kundërpërgjigje në rast sulmi me armë. Rojet e sigurisë mohojnë të kenë marrë ndonjë kërcënim. Abdulqadir Ismael numëron tre faktorë që e mbrojnë këtë objekt fetar. Edukimi më i mirë i besimtarëve jo-myslimanë shton sigurinë e tyre, thotë një predikues tjetër në këtë xhami. Muaji i Ramazanit në Uashington deri tash po kalon pa ndonjë problem. Udhëheqësit myslimanë thonë se shpresojnë që muaji i agjerimit të mbyllet me fokus reflektimin shpirtëror në vend të sigurisë.